Mann siktet for voldtekt i Bodø
Overgrepet skal ha skjedd i en privatbolig i Bodø natt til søndag. Politiet fikk melding om den angivelige voldtekten søndag kveld. - Vi har siktet ham for voldtekt, sier politiadvokat Bjarte Walla i Salten politidistrikt til NRK. Det er den fornærmede kvinnen i 20-årene som selv meldte mannen til politiet. Mannen i slutten av 30-årene sitter varetektsfengslet, og i løpet av mandag vil han bli avhørt. Ifølge Walla skal mistenkte og fornærmede kjenne hverandre fra tidligere.
En mann i 30-årene er pågrepet og siktet for en voldtekt i Bodø sentrum.